Koolipäevad on täidetud tundidega. Mõned neist on asjalikud, mõned mitte. Võiks isegi öelda, et mõned on väga mõttetud. A rääkis kunagi sellest, kuidas nende koolis inglise keele tunnid välja näevad. Või bioloogia omad näiteks. Sisuliselt on nendes tundides kohalolek aja raiskamine - midagi asjalikku seal ei tehta. Õpetaja kas lihtsalt ei ole tunnis (olles siis  vaheruumis midagi "asjalikku" tegemas vms) või ei suuda hoida elementaarsetki korda, mistõttu õppimisest suurt midagi välja ei tule - ka neil, kes sellest tegelikult huvituks. Eks mõnes mõttes on õpilase seisukohalt muidugi hea, kui tunnid on lihtsad - ei pea pingutama. Samas jõuab seesama õpilane juba väga põgusa mõttetöö tulemusena järelduseni, et sellisel asjal ei ole mõtet. Vähemasti need, kellega olen asjast rääkinud, on sellise järelduseni jõudnud. Enamasti käiakse ikka tundides edasi, eks, aga  suhtumine on selline, et käimisest erilist kasu ei ole. Ehk siis käiakse kohustusest. Töid tehakse kah vahepeal. Teiste pealt maha, näiteks.